ตั้ง กก.กลางเป็นที่ยอมรับแก้ไขปมขัดแย้งเอแบค
เมื่อวันที่ 13 ต.ค. ที่กระทรวงศึกษาธิการ พล.อ.ดาว์พงษ์ รัตนสุวรรณ รมว.ศึกษาธิการ เผยภายหลังการประชุมร่วมกับสภามหาวิทยาลัยอัสสัมชัญ หรือเอแบค เพื่อแก้ไขปัญหาภายในของเอแบค ว่า ที่ประชุมประกอบด้วยสภาเอแบคทั้งเสียงข้างน้อยและเสียงข้างมาก, รศ.นพ.กำจร ตติยกวี ปลัด ศธ., น.ส.อาภรณ์ แก่นวงษ์ เลขาธิการคณะกรรมการการอุดมศึกษา ซึ่งได้หารือปัญหาสำคัญ 2 เรื่อง เรื่องแรก กรณีการรับปริญญาบัตรของบัณฑิตเอแบคประจำปีการศึกษา 2557 จำนวน 3,000 กว่าคน ทั้ง 2 ฝ่ายเห็นพ้องกันว่าได้อนุมัติปริญญาบัตรเรียบร้อยแล้ว ว่าที่บัณฑิตไม่ต้องกังวล โดยผู้แทนอธิการบดีที่จะลงนามในปริญญาบัตรนั้น ที่ประชุมได้ข้อสรุปว่า จะเป็นภราดาบัญชา แสงหิรัญ อธิการบดีเอแบค เป็นผู้ลงนาม ส่วนเรื่องที่สอง กรณีปัญหาการบริหารงานภายในของเอแบค ระหว่าง ดร.สุทธิพร ปทุมเทวาภิบาล รักษาการ อธิการบดีและภราดาบัญชา แสงหิรัญ นั้น ตนรับฟังความเห็นของทั้ง 2 ฝ่าย ซึ่งแต่ละฝ่ายก็มีเหตุผลของตนเอง ซึ่งตนอาศัยหลักนิติศาสตร์และรัฐศาสตร์ในการแก้ไขปัญหานี้ และคงต้องหารือเพื่อหาทางออกอีกหลายครั้ง ทั้งนี้ ที่ประชุมได้ข้อสรุปเบื้องต้นคือจะตั้งคณะกรรมการกลาง ซึ่งจะต้องเป็นมืออาชีพและได้รับการยอมรับจากทั้ง 2 ฝ่าย และผู้แทนจากกระทวงศึกษาธิการ เพื่อแก้ไขปัญหาและกำหนดกรอบเวลาในการแก้ไขปัญหาที่ชัดเจน โดยมอบหมายให้ ปลัด ศธ.เป็นผู้ประสาน ส่วนในเวลานี้ใครคืออธิการบดีที่ถูกต้องนั้น ตนยอมรับว่าเรื่องนี้ยังไม่ได้ข้อยุติ.
กระทรวงศึกษาธิการ พล.อ.ดาว์พงษ์ รัตนสุวรรณ รมว.ศึกษาธิการ เผยภายหลังการประชุมร่วมกับสภามหาวิทยาลัยอัสสัมชัญ หรือเอแบค เพื่อแก้ไขปัญหาภายในของเอแบค ว่า ที่ประชุมประกอบด้วยสภาเอแบคทั้งเสียงข้างน้อยและเสียงข้างมาก,
ดาว์พงษ์ รัตนสุวรรณ,กำจร ตติยกวี,เอแบค,ขัดแย้ง,ปริญญาบัตร,บัณฑิต,อาภรณ์ แก่นวงษ์,ไทยรัฐฉบับพิมพ์